Alternative für Deutschland

Páirtí polaitíochta sa Ghearmáin is ea an Alternative für Deutschland, no AfD (nó an "Rogha Eile don Ghearmáin"), atá i bhfad amach ar an eite dheis.  Is in oirthear na tíre is mó atá tacaíocht don AfD. 

Tá an AfD go láidir i gcoinne na hinimirce, agus go mór ar thaobh na Rúise. Ach, spéisiúil go leor, tá bean i gceannas orthu, Alice Weidel,  agus caidreamh fadtéarmach aici le bean - Sarah Bossard - de shliocht Shrí Lanca. 

clé|mion|220x220px|Alice Weidel
clé|mion|303x303px|Olltoghchán na Gearmáine 2025

 Polasaithe 
Sa bhliain 2023, dúirt ceannaire an pháirtí phobalaigh go neamhbhalbh gur cheart don Ghearmáin an tAontas Eorpach a fhágáil mura ndéantar cumhachtaí an Choimisiúin a shrianadh.

I mí na Samhna 2023, ghlac baill thábhachtacha den AfD páirt i gcruinniú in Potsdam, áit ar pléadh beart chun inimircigh agus fiú saoránaigh na Gearmáine “nach ngéilleann don chultúr ceannais” a bhogadh as an tír. Eagraíodh léirsithe móra ar fud na tíre nuair a fuarthas amach faoin gcruinniú sin i bPotsdam.

Stair
I dtoghchán na bliana 2013, fuair an AfD 4.7% den vóta.
Ar 24  Meán Fómhair 2017   in olltoghchán na Gearmáine, fuair AfD (Alternative für Deutschland) 13% de vóta na tíre. Tar éis an toghcháin, d'éirigh AfD an dara páirtí is láidre san oirthear.    

In 2024, bhí tacaíocht 22% ag an bpáirtí AfD sna pobalbhreitheanna sa Ghearmáin.

I dtoghchán na bliana 2025, fuair an AfD  20.4% den vóta, an dara sciar is mó (i ndiaidh CDU/CSU a fuair 29%)  méadú mór  ón vóta don AfD in 2021 (10.4%), agus a sciar den vóta beagnach dúbailte. Bhí an AfD láidir i measc an aosa óig agus an lucht oibre. In oirthear na Gearmáine, mar a bhíodh roimh athaontú, d'éirigh an AfD  ar an bpáirtí is mó i ngach stát agus os cionn 30% acu thall ansin. Ní raibh an páirtí in ann bua níos mó a bhaint amach mar ní raibh an AfD in ann vótaí a mhealladh in iarthar na tíre.  

 Féach freisin      
 Rassemblement National (An Fhrainc)
 Olltoghchán na Gearmáine 2025
 Tagairtí  

Catagóir:Alternative für Deutschland
Catagóir:Páirtithe polaitíochta na Gearmáine
Catagóir:Páirtithe polaitíochta ar an bhfíordheis